韓持國再遺洛中斑竹筍
作者：梅堯臣
朝代：宋

paragraphs: 牡丹開盡桃花紅，班筍迸林犀角豐。
兩株遠寄川上鴻，韓郎輟口贈楚翁。
便令剝錦煑荆玉，甘脆不道簞瓢空。
小謝舊城昭亭下，侵天筀竹谿西東。
螗蜋生後出牙茁，羅列滿地爭强雄。
是時楚翁所食寡，朝飯暮飯唯其充。
今來得此謂過分，一貴一賤物苟同。